القلم آیت 17 تا 33

سورہ القلم مکی سورۃ ہے لیکن اِس کی آیات 17 تا 33 مدینہ منورہ میں نازل ہوئی ہیں۔



 ترجمہ 
17: بے شک ہم نے انھیں اسی طرح آزما لیا جس طرح ہم نے باغ والوں کو آزمایا تھا جبکہ انھوں نے قسمیں کھائیں کہ صبح ہوتے ہی اُس باغ کے پھل اُتار لیں گے O 

18: اور اِن شاء اللہ نہ کہا O 

19:  پس اِس پر تیرے رب کی جانب سے ایک بلا چاروں طرف گھوم گئی اور یہ سو ہی رہے تھے O 

20:  پس وہ باغ ایسا ہو گیا جیسے کٹی ہوئی کھیتی O 

21:  اب صبح ہوتے ہی انھوں نے ایک دوسرے کو آوازیں دیں O  

22:  کہ اگر تمھیں پھل اُتارنے ہیں تو اپنی کھیتی پر سویرے ہی سویرے چل پڑو O 

23:  پھر یہ سب چپکے چپکے یہ باتیں کرتے ہوئے چلے O  

24:  کہ آج کے دن کوئی مسکین تمھارے پاس نہ آنے پائے O  

25: اور لپکے ہوئے صبح صبح گئے (سمجھ رہے تھے) کہ ہم قابو پاگئے O

26: جب انھوں نے باغ دیکھا تو کہنے لگے یقیناً ہم راستہ بھول گئے O  

27:  نہیں نہیں بلکہ ہماری قسمت پھوٹ گئی O  

28:  اُن سب میں جو بہتر تھا، اُس نے کہا کہ میں تم سے نہ کہتا تھا کہ تم اللہ کی پاکیزگی کیوں نہیں بیان کرتے؟ O  

29:  تو سب کہنے لگے : ہمارا رب پاک ہے، بے شک ہم ہی ظالم تھے O 

30:  پھر وہ ایک دوسرے کی طرف رخ کرکے آپس میں  ملامت کرنے لگے O   

31:  کہنے لگے : ہائے افسوس! یقیناً ہم سرکش تھے O  

32:  کیا عجب ہے کہ ہمارا رب ہمیں اِس سے بہتر بدلہ دے دے، ہم تو اب اپنے رب سے ہی آرزو رکھتے ہیں O  

33: یوں ہی آفت آتی ہے اور آخرت کی آفت بہت بڑی ہے، کاش انھیں سمجھ ہوتی O

 حوالہ جات 

زمرہ:آیات